***Уважаеми жители на община Добричка,***

***Уважаеми добруджанци,***

*За мен е чест да Ви поздравя по случай националния празник на Рeпублика България – Трети март. На този ден, преди 141 години е подписан Санстефанския мирен договор, който слага край на Руско-турската война и отбелязва раждането на българската свобода.*

*Трети март* *е дата, която ни връща към героичното минало и ни дава повод да се гордеем, че сме българи. На днешния ден нека да сведем глави и отдадем своята почит пред подвига на всички, които са пожертвали живота си за националното ни освобождение,* *да изразим нашата синовна признателност, преданост и любов. И никога да не забравяме, че на тяхната саможертва дължим свободата си! Наша отговорност е да предаваме на младите поколения завета да тачат и обичат Родината си! За да продължим напред достойното си развитие като народ, който отстоява своята свобода.*

*Честит национален празник!*

***Инж. Тошко Петков***

***Кмет на община Добричка***